La que no podía amar

**La que no podía amar** () je meksička telenovela, produkcijske kuće Televisa, koja se trenutno snima u meksičkoj državi Čijapas.

U Hrvatskoj ce se prikazuje na programu Doma TV pod naslovom ***Zabranjena žena***, u Srbiju ce se prikazuje na programu RTV Pink pod naslovom ***Žena koja nije mogla da voli***.

## Sinopsis
U gradu Tukstla Gutijerez, u Čijapasu, živi Ana Paula Karmona, plemenita i vredna devojka, koja je na pragu da postane medicinska sestra. Kao vrlo mala ostala je siroče, pa je nju i njenog brata Migela odgojila tetka Rosaura Flores, ogorčena, sebična i ambiciozna žena, koja ucenjuje svoje nećake osećanjima, glumeći da je bolesna i predbacuje im da nije mogla da proživi svoj život jer je brinula o njima.

Materijalno stanje u porodici je neizvesno, i zato žive u trošnoj kućici koju im izdaje don Maksimo, zlonamerni čovek, koji ne mogavši da ukroti Ana Paulu po svom nagonu, odlučuje da se osveti izbacivši porodicu na ulicu i prijavivši Ana Paulu za pokušaj ubistva, jer ga je ranila dok je pokušala da se odbrani.

U policijskoj stanici Ana upoznaje Bruna Reja, mladog advokata u službi Rohelija Montera, zloglasnog vlasnika imanja Del Fuerte, koje se nalazi u selu San Gabrijel. Rohelio je pre nekog vremena ostao invalid, nakon što je pao sa konja, a zbog toga ga je napustila verenica Vanesa, i on je postao nemilosrdan, ogorčen i zao čovek. Bruno ponudi Ana Pauli posao Roheliove negovateljice, što ona bez razmišljanja prihvata, jer je plata odlična i ona to vidi kao jedini način da spasi porodicu od bede.

Ana Paula dolazi na Roheliovo imanje, ali je užasnuta kada shvati kakav je njegov karakter. Osim njega, u kući živi Sintija, Roheliova sestra, koja je primorana da brine o svom bratu i trpi njegov karakter, jer joj on ne da njen deo nasledstva, da bi je zadržao uz sebe. Sintiju voli radnik na imanju, Efrain, ali ona ga samo iskorištava kada joj je dosadno. Mlada služavka Konsuelo beznadežno je zaljubljena u Efraina, a za sve čistom i iskrenom ljubavlju brine stara dadilja Marija, koja je odgojila Rohelija i Sintiju kao da su njena deca. Sa njima živi još i dečak Margarito, Marijin štićenik, koji unosi veselje na imanje.

Ne mogavši da izdrži Roheliovu narav, Ana Paula napušta posao i putem kuću upoznaje Gustava Durana, mladog inžinjera, vrednog i radišnog, koji živi sa svojom sestrom Mersedes, takodje medicinskom sestrom. Medju njima se odmah radja ljubav, koja će biti osudjena na propast jer je Rohelio takodje zaljubljen u Ana Paulu. Zbog strašne nesreće koju će skriviti Migel i zbog koje mu preti doživotni zatvor, Rohelio će predložiti Ani da se uda za njega, kako bi joj on spasio brata. Budući da je njena tetka u dogovoru sa Brunom isplanirala Gustavovo ubistvo da ga skloni sa puta, Ana pristaje na Roheliovu ponudu ne znajući kakva je patnja čeka. Medjutim, Gustavo je ipak preživeo...

## Uloge

## Verzije
* Ovo je treća televizijska verzija originalne radio novele *La mujer que no podía amar* Delije Fijaljo.
* Prvi put snimljena je pod nazivom *Monte Calvario* i glavne uloge tumačili su Edit Gonzalez i Arturo Peniče.
* Druga verzija bila je *Te sigo amando* gde su protagonisti bili Klaudija Ramirez i Luis Jose Santander.